Document ID: 32014D0159

KOMISIJOS ĮGYVENDINIMO SPRENDIMAS
2014 m. kovo 20 d.
kuriuo dėl papildomų asignavimų, skiriamų tam tikroms valstybėms narėms iš Europos socialinio fondo siekiant regionų konkurencingumo ir užimtumo tikslo, iš dalies keičiamas Sprendimas 2006/593/EB
(pranešta dokumentu Nr. C(2014) 1708)
(2014/159/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2006 m. liepos 11 d. Tarybos reglamentą (EB) Nr. 1083/2006, nustatantį bendrąsias nuostatas dėl Europos regioninės plėtros fondo, Europos socialinio fondo ir Sanglaudos fondo bei panaikinantį Reglamentą (EB) Nr. 1260/1999 (1), ypač į jo 18 straipsnio 2 dalį,
kadangi:
(1)
Komisijos sprendimu 2006/593/EB (2) su pakeitimais, padarytais Komisijos sprendimu 2010/476/ES (3), buvo nustatytas orientacinis įsipareigojimų asignavimų siekiant regionų konkurencingumo ir užimtumo tikslo 2007-2013 m. laikotarpiu, paskirstymas pagal valstybes nares;
(2)
Reglamentas (EB) Nr. 1083/2006 buvo iš dalies pakeistas Europos Parlamento ir Tarybos reglamentu (ES) Nr. 1298/2013 (4) siekiant padėti tose šalyse spręsti konkrečias nedarbo, visų pirma jaunimo nedarbo, taip pat skurdo ir socialinės atskirties problemas, Europos socialinį fondą papildant bendra 125 513 290 EUR (2004 m. kainomis) suma;
(3)
Reglamento (ES) Nr. 1083/2006 su pakeitimais 20 straipsnyje pakeičiami regionų konkurencingumo ir užimtumo tikslui skirti ištekliai, siekiant 2013 m. iš Europos socialinio fondo Prancūzijai, Italijai ir Ispanijai skirtus asignavimus padidinti 111 553 522 EUR;
(4)
turėtų būti peržiūrėta toms valstybėms narėms skirta orientacinė įsipareigojimų asignavimų regionams, tinkamiems gauti finansavimą iš struktūrinių fondų siekiant regionų konkurencingumo ir užimtumo tikslo, suma;
(5)
todėl Sprendimas 2006/593/EB turėtų būti atitinkamai iš dalies pakeistas,
PRIĖMĖ ŠĮ SPRENDIMĄ:
1 straipsnis
Sprendimo 2006/593/EB I priedas pakeičiamas šio sprendimo priedo tekstu.
2 straipsnis
Šis sprendimas skirtas valstybėms narėms.
Priimta Briuselyje 2014 m. kovo 20 d.

Labels: 2
4
19
18
15